b'\n_START_ARTICLE_\nGallo pinto\n_START_PARAGRAPH_\nGallo pinto er en tradisjonell matrett i Mellom-Amerika som best\xc3\xa5r av b\xc3\xb8nner og ris. Retten kan spises til alle m\xc3\xa5ltider, og s\xc3\xa6rlig i Costa Rica og Nicaragua spises den ofte to eller tre ganger daglig. Gallo pinto er Nicaraguas og Costa Ricas nasjonalrett._NEWLINE_Selv om retten best\xc3\xa5r av de samme ingrediensene, tilberedes den p\xc3\xa5 ulik m\xc3\xa5te fra land til land, og b\xc3\xb8nnesorten varierer. I Costa Rica brukes vanligvis svarte b\xc3\xb8nner, mens r\xc3\xb8de b\xc3\xb8nner er vanligere i Nicaragua. Foruten b\xc3\xb8nner og ris, tilsettes ogs\xc3\xa5 ofte andre ingredienser, som koriander, l\xc3\xb8k og paprika.\n_START_SECTION_\nNavnet\n_START_PARAGRAPH_\nGallo pinto er spansk og betyder ordrett \xc2\xabmalt hane\xc2\xbb. Navnet stammer trolig fra fargen som risen f\xc3\xa5r av b\xc3\xb8nnene, som minner om fargen til en flekkete hane. I enkelte deler av Mellom-Amerika, blant annet i El Salvador, g\xc3\xa5r retten under navnet casamiento (\xc2\xabekteskap\xc2\xbb).'